pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ร่วมรายการ “สถานีประชาชน”
วันอังคารที่ 9 มกราคม 2561
โฆษกกระทรวงยุติธรรม ร่วมรายการ “สถานีประชาชน”
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม ร่วมรายการ “สถานีประชาชน”
เมื่อวันจันทร์ที่ ๘ มกราคม ๒๕๖๑ เวลา ๑๔.๑๐ น.
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
พร้อมด้วยนายโกศลวัฒน์ อินทุจันทร์ยง รองโฆษกสํานักงานอัยการสูงสุด
และนายสิทธิศาสตร์ รักษ์ม่วงศรี ผู้อํานวยการฝ่ายกฎหมายและงานทะเบียน
สํานักงานกองทุนหมู่บ้านและชุมชนเมืองแห่งชาติ
ร่วมรายการ “สถานีประชาชน”
ในประเด็น กระทรวงยุติธรรม ช่วยเหลือชาวบ้านท่าคันโท จังหวัดกาฬสินธุ์ ถูกหลอกเซ็นสัญญากู้เงิน
ออกอากาศทางสถานีโทรทัศน์ไทยพีบีเอส
ต่อจากนั้น รองปลัดกระทรวงยุติธรรม
พร้อมด้วยนายปรเมศวร์ อินทรชุมนุม รองอธิบดีอัยการ สํานักงานชี้ขาดคดีอัยการสูงสุด
ด.ญ.ภัทรดา แก้วผ่อง หรือ น้องบีม และ น.ส.พรทิพย์ จันทรัตน์ มารดา
ร่วมพูดคุยในรายการเกี่ยวกับประเด็นความคืบหน้าการให้ความช่วยเหลือน้องบีม
ในฐานะผู้เสียหายจากอุบัติเหตุรถพ่วงชนจนพิการ
และถูกทนายความฉ้อโกงเงิน จํานวน ๕ ล้านบาท
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทยนำคณะผู้บริหารกระทรวงมหาดไทย ถวายแจกันดอกไม้และลงนามถวายพระพรสมเด็จเจ้าฟ้าฯ กรมพระศรีสวางควัฒน วรขัตติยราชนารี
วันพุธที่ 24 มิถุนายน 2563
รัฐมนตรีว่าการกระทรวงมหาดไทยนําคณะผู้บริหารกระทรวงมหาดไทย ถวายแจกันดอกไม้และลงนามถวายพระพรสมเด็จเจ้าฟ้าฯ กรมพระศรีสวางควัฒน วรขัตติยราชนารี
รัฐมนตรีว่าการกระทรวงมหาดไทยนําคณะผู้บริหารกระทรวงมหาดไทย ถวายแจกันดอกไม้และลงนามถวายพระพรสมเด็จเจ้าฟ้าฯ กรมพระศรีสวางควัฒน วรขัตติยราชนารี
วันนี้ (24 มิ.ย. 63) เวลา 09.00 น. ที่ศูนย์การแพทย์มะเร็งวิทยาจุฬาภรณ์ โรงพยาบาลจุฬาภรณ์ เขตหลักสี่ กรุงเทพมหานคร พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นํารัฐมนตรีช่วยว่าการกระทรวงมหาดไทย ปลัดกระทรวงมหาดไทย และผู้บริหารระดับสูงของกระทรวงมหาดไทย ถวายแจกันดอกไม้หน้าพระรูป สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี พร้อมกับลงนามถวายพระพร ขอให้ทรงหายจากพระอาการประชวร และมีพระพลานามัยแข็งแรง
รัฐบาลไทย-ข่าวทำเนียบรัฐบาล-นรม.และภริยาร่วมงานเลี้ยงรับรองเนื่องในวันกองทัพบก ปี 2561
วันจันทร์ที่ 22 มกราคม 2561
นรม.และภริยาร่วมงานเลี้ยงรับรองเนื่องในวันกองทัพบก ปี 2561
นรม. กล่าวสุนทรพจน์ว่ากองทัพเป็นหน่วยงานความมั่นคงของชาติที่มีบทบาทสําคัญในการรักษาเอกราชและความสงบเรียบร้อยของประเทศ
วันนี้ (21 มกราคม 2560) เวลา 19.00 น. ณ สโมสรทหารบก ถนนวิภาวดีรังสิต เขตพญาไท กรุงเทพมหานคร พลเอก ประยุทธ์ จันทร์โอชา นายกรัฐมนตรี พร้อมด้วย รศ.นราพร จันทร์โอชา ภริยา ร่วมงานเลี้ยงรับรอง เนื่องในวันกองทัพบก ปี 2561 โดยมี พลเอก เฉลิมชัย สิทธิสาท ผู้บัญชาการทหารบกและภริยา พลเอก สลิน ทองภักดี รองผู้บัญชาการทหารบกและภริยา พลเอก วีรชัย อินทุโศภน พลเอก อภิรัชต์ คงสมพงษ์ ผู้ช่วยบัญชาการทหารบกและภริยา และพลเอก ณัฐพล นาคพาณิชย์ เสนาธิการทหารบกและภริยา ให้การต้อนรับ พร้อมถ่ายภาพร่วมกัน
โอกาสนี้ นายกรัฐมนตรีพร้อมภริยาและผู้บัญชาการทหารบก ตลอดจนผู้เข้าร่วมงานได้ชมการแสดงดนตรี โดยวงดุริยางค์ทหารบก
พร้อมกันนี้ ผู้บัญชาการทหารบกได้กล่าวนําถวายพระพรชัยมงคลและเชิญชวนผู้เข้าร่วมงานดื่มถวายพระพรชัยมงคล (ดนตรีบรรเลงเพลงสรรเสริญพระบารมี) จากนั้น ผู้บัญชาการทหารบก ได้กล่าวเนื่องในวันกองทัพบก
ต่อจากนั้น นายกรัฐมนตรีได้กล่าวสุนทรพจน์เพื่อเป็นเกียรติเนื่องในวันกองทัพบกว่ากองทัพเป็นหน่วยงานความมั่นคงของชาติที่มีบทบาทสําคัญในการรักษาเอกราชและความสงบเรียบร้อยของประเทศ พร้อมทั้งมีภารกิจสําคัญในการรักษาความปลอดภัยเพื่อถวายพระเกียรติแด่สมเด็จพระเจ้าอยู่หัวและพระบรมวงศานุวงศ์ อีกทั้งมีบทบาทสําคัญในการสนับสนุนการดําเนินงานด้านการพัฒนาและโครงการจิตอาสา “เราทําดี ด้วยหัวใจ” แด่สมเด็จพระเจ้าอยู่หัว
พร้อมกันนี้ กองทัพบกยังมีบทบาทสําคัญในการขับเคลื่อนงานของรัฐบาล ด้านความมั่นคงความสามัคคีปรองดองด้วยความเสียสละและด้วยความกล้าหาญ พร้อมมีความอดทนเป็นอย่างยิ่งจนเป็นที่เชื่อมั่นและศรัทธาของประชาชน
หลังจากนั้น นายกรัฐมนตรีพร้อมภริยาและผู้บัญชาการทหารบก รวมทั้งผู้ร่วมงานได้ชมการแสดงสื่อผสมชุด “smart man smart soldier” และการแสดงดนตรี โดยวงดุริยางค์ทหารบก ตามลําดับ
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. จัดงานวันสูงอายุแห่งชาติ ประจำปี 2560
วันจันทร์ที่ 10 เมษายน 2560
พม. จัดงานวันสูงอายุแห่งชาติ ประจําปี 2560
พม. จัดงานวันสูงอายุแห่งชาติ ประจําปี 2560 พร้อมชูแนวคิด “สูงวัย สูงคุณค่า ร่วมพัฒนาประเทศไทยสู่ประชารัฐ”
วันนี้ (10 เม.ย.60) เวลา 10.00 น. ณ ห้องแกรนด์ไดมอนด์บอลลูม อาคารอิมแพคฟอรั่ม ศูนย์แสดงสินค้า และการประชุมอิมแพค เมืองทองธานี จังหวัดนนทบุรี พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเปิดงานวันสูงอายุแห่งชาติ ประจําปี 2560 ภายใต้แนวคิด "สูงวัย สูงคุณค่า ร่วมพัฒนาประเทศไทยสู่ประชารัฐ” โดยมีวัตถุประสงค์เพื่อรณรงค์ให้ทุกภาคส่วนตระหนักถึงคุณค่าและความสําคัญของผู้สูงอายุ ในการเป็นพลังขับเคลื่อนสังคมให้มีคุณภาพอย่างยั่งยืน พร้อม มอบรางวัลผู้สูงอายุแห่งชาติ ประจําปี 2560 แด่ สมเด็จพระพุทธโฆษาจารย์ (ป.อ. ปยุตโต) โดยมีผู้ร่วมงาน ประกอบด้วย ผู้แทนผู้สูงอายุจากชมรมองค์กรผู้สูงอายุในกรุงเทพมหานคร ปริมณฑล และส่วนภูมิภาค กรรมการ อนุกรรมการและผู้ทรงคุณวุฒิในคณะกรรมการผู้สูงอายุแห่งชาติ ผู้แทนจากหน่วยงานภาครัฐ ภาคเอกชน เด็ก เยาวชน และสื่อมวลชนสาขาต่างๆ ตลอดจนประชาชนผู้สนใจ จํานวนทั้งสิ้นประมาณ 900 คน
พลตํารวจเอก อดุลย์ กล่าวว่า สืบเนื่องจากมติคณะรัฐมนตรีเมื่อวันที่ 14 ธันวาคม 2525 กําหนดให้วันที่ 13 เมษายน ของทุกปี เป็นวันผู้สูงอายุแห่งชาติ และได้ดําเนินการจัดงานเป็นประจําทุกปี เริ่มตั้งแต่ปี 2526 เป็นต้นมา ทั้งนี้ รัฐบาลได้ให้ความสําคัญกับผู้สูงอายุอย่างจริงจัง ส่งเสริมสนับสนุนให้มีสภาพความเป็นอยู่ที่ดี มีคุณภาพและดํารงชีวิตในสังคมได้อย่างปกติ ซึ่งผู้สูงอายุนับเป็นบุคคลที่มีคุณค่า เป็นแบบอย่างของการดําเนินชีวิตที่ลูกหลานจะได้เรียนรู้ เพราะผู้สูงอายุได้สั่งสมเรื่องราวต่างๆ ที่มากด้วยประสบการณ์ ภูมิรู้ ภูมิธรรม จึงได้มีการยกย่อง พร้อมทั้งตระหนักในความสําคัญและคุณค่าของผู้สูงอายุ ซึ่งเปรียบเหมือนหลักชัยของครอบครัวที่ช่วยให้สังคมไทยอยู่เย็นเป็นสุข
พลเอกตํารวจเอก อดุลย์ กล่าวต่อไปว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการผู้สูงอายุ (ผส.) ร่วมกับคณะกรรมการผู้สูงอายุแห่งชาติ ได้จัดงานวันผู้สูงอายุแห่งชาติ ขึ้น ภายใต้แนวคิด "สูงวัย สูงคุณค่า ร่วมพัฒนาประเทศไทยสู่ประชารัฐ” โดยกําหนดจัดกิจกรรมสําคัญที่น่าสนใจ ดังนี้ 1) การมอบรางวัลผู้สูงอายุแห่งชาติ ปี 2560 แด่ สมเด็จพระพุทธโฆษาจารย์ (ป.อ. ปยุตโต) รางวัลเชิดชูเกียรติให้กับบุคคลตัวอย่าง ที่สนับสนุนการดําเนินงานด้านผู้สูงอายุ จํานวน 3 คน รางวัลเชิดชูเกียรติให้แก่หน่วยงาน/องค์กรเอกชนที่สนับสนุน การดําเนินงานด้านผู้สูงอายุ จํานวน 21 องค์กร รางวัลเชิดชูเกียรติให้แก่ผู้ชนะการแข่งขันกรีฑาและเปตองผู้สูงอายุไทย จํานวน 5 รางวัล การแสดงของ "นายสันติ ลุนเผ่” ศิลปินแห่งชาติ สาขาศิลปะการแสดง (ดนตรีสากล) ประจําปี พ.ศ. 2558 และการแสดงนิทรรศการและนวัตกรรมสําหรับผู้สูงอายุจากหน่วยงานที่เกี่ยวข้อง รวมทั้งข้อเสนอจากเวทีสมัชชาผู้สูงอายุระดับชาติ ปี 2560 ประเด็น "การส่งเสริมการมีงานทําสําหรับผู้สูงอายุ” โดย นายแพทย์วิชัย โชควิวัฒน ประธานสมาคมสภาผู้สูงอายุแห่งประเทศไทยฯ
"ทั้งนี้ กระทรวงการพัฒนาสังคมฯ ขอให้ความมั่นใจแก่ผู้สูงอายุทุกท่านว่า รัฐบาลจะเร่งขับเคลื่อนดําเนินงานต่างๆ พร้อมผลักดันนโยบาย ที่ก่อให้เกิดประโยชน์สูงสุดต่อผู้สูงอายุอย่างเป็นรูปธรรมและต่อเนื่อง เพื่อสนับสนุน ให้สังคมไทยเป็นสังคมแห่งการอยู่เย็นเป็นสุขร่วมกัน โดยผู้สูงอายุจะได้รับการดูแลเอาใจใส่ให้มีคุณภาพชีวิตที่ดียิ่งขึ้นต่อไปในอนาคต” พลเอกตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-กระทรวงดิจิทัลฯ เร่งสร้างความเข้าใจต่อประชาชน ลดปัญหา แชร์-โพสต์ ข่าวปลอม
วันพฤหัสบดีที่ 28 พฤษภาคม 2563
กระทรวงดิจิทัลฯ เร่งสร้างความเข้าใจต่อประชาชน ลดปัญหา แชร์-โพสต์ ข่าวปลอม
กระทรวงดิจิทัลฯ เร่งสร้างความเข้าใจต่อประชาชน ลดปัญหา แชร์-โพสต์ ข่าวปลอม
นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานวิเคราะห์ คัดกรอง ตรวจสอบและแก้ไขปัญหาข่าวปลอม ครั้งที่ 1/2563 ที่ประชุมได้พิจารณาถึงแนวทางการดําเนินแก้ปัญหาข่าวปลอมเชิงรุก โดยเร่งรัดสร้างการรับรู้ให้ประชาชน ทั้งเรื่องของศูนย์ต่อต้านข่าวปลอมในเชิงการรับรู้ วิเคราะห์ข่าวปลอม ความรู้ในข้อกฎหมายต่างๆ ผลลัพธ์และบทลงโทษของการแชร์ การโพสต์ข่าวปลอม ตลอดจนการกระทําความผิดตาม พ.ร.บ.คอมพิวเตอร์ ซึ่งต้องสอดรับกับกระบวนการทํางานของ Fake News Center จะต้องมีการดําเนินการให้มีความรวดเร็ว ตรวจสอบให้ได้รับรู้ถึงความถูกต้องและมีวิธีการบริหารจัดการข่าวปลอมให้ได้เร็วที่สุด ณ ห้องประชุม 802 ชั้น 8 กระทรวงดิจิทัลฯ ถนนแจ้งวัฒนะ เมื่อวันที่ 26 พฤษภาคม 2563
ในการนี้ ได้มีการเสนอการกําหนดแนวทางการเผยแพร่ประชาสัมพันธ์ กรณีข่าวที่เกิดความเข้าใจคาดเคลื่อน /ข่าวจริง/ข่าวเตือนภัยต่างๆ ตามขั้นตอนการพิจารณาข่าวปลอม การวิเคราะห์ข้อมูลข่าวสารออนไลน์ อย่างรู้เท่าทันของภาครัฐ จากพันธมิตรต่าง ๆ อาทิ ชัวร์ก่อนแชร์ สํานักข่าวไทย อสมท ,ข่าวที่แถลงเกี่ยวกับ สถานการณ์โควิด-19 หรือที่เกี่ยวข้องศูนย์บริหารสถานการณ์โควิด-19 ศบค. , Fda Thaiสํานักงานคณะกรรมการอาหารและยา (อย.) ข่าวเกี่ยวกับสุขภาพ กระทรวงสาธารณสุข/กรมควบคุมโรค/กรมอนามัย/กรมการแพทย์แผนไทย , ข่าวจริงประเทศไทย กรมประชาสัมพันธ์ ,ข่าวเกี่ยวกับการศึกษา กระทรวงศึกษาธิการ , ข่าวเกี่ยวกับงานกฎหมาย/งานยุติธรรมกระทรวงยุติธรรม ,ข่าวเกี่ยวกับคดี ต่าง ๆ สํานักงานตํารวจแห่งชาติ/กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี ฯลฯ เพื่อให้การทํางานของศูนย์ต่อต้านข่าวปลอมมีประสิทธิภาพมากที่สุด และสร้างการรับรู้ให้กับสังคมได้อย่างทันท่วงที
****************
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ลงนาม MOU ร่วมกับสำนักงาน ก.ล.ต. เพื่อให้การบังคับใช้กฎหมายมีประสิทธิภาพมากยิ่งขึ้น
วันจันทร์ที่ 9 ตุลาคม 2560
กระทรวงยุติธรรม โดยกรมบังคับคดี ลงนาม MOU ร่วมกับสํานักงาน ก.ล.ต. เพื่อให้การบังคับใช้กฎหมายมีประสิทธิภาพมากยิ่งขึ้น
นางสาวรื่นวดี  สุวรรณมงคล  อธิบดีกรมบังคับคดี พร้อมด้วยนายรพี สุจริตกุล เลขาธิการ ก.ล.ต. ลงนามบันทึกข้อตกลงความร่วมมือระหว่างกรมบังคับคดี
และสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) จํานวน ๒ ฉบับ
วันจันทร์ที่ ๙ ตุลาคม ๒๕๖๐ เวลา ๑๐.๐๐ น.
ณ ห้องประชุม ๑๒๐๑ ชั้น ๑๒ อาคารสํานักงาน ก.ล.ต. ถนนวิภาวดีรังสิต กรุงเทพมหานคร
นางสาวรื่นวดี สุวรรณมงคล อธิบดีกรมบังคับคดี
พร้อมด้วยนายรพี สุจริตกุล เลขาธิการ ก.ล.ต.
ลงนามบันทึกข้อตกลงความร่วมมือระหว่างกรมบังคับคดี
และสํานักงานคณะกรรมการกํากับหลักทรัพย์และตลาดหลักทรัพย์ (ก.ล.ต.) จํานวน ๒ ฉบับ ได้แก่
การติดตามดูแลบริษัทที่มีการระดมทุนหรือผู้ประกอบธุรกิจในตลาดทุนเข้าสู่กระบวนการฟื้นฟูกิจการของลูกหนี้
หรือตกเป็นลูกหนี้ในคดีล้มละลายตามพระราชบัญญัติล้มละลาย พุทธศักราช ๒๔๘๓
และการจัดทําสถาปัตยกรรมองค์กร (Enterprise Architecture)
เพื่อสนับสนุนการดําเนินงานตามอํานาจหน้าที่ของทั้งสองหน่วยงาน
ให้มีประสิทธิภาพและเกิดประสิทธิผลมากยิ่งขึ้น
สําหรับการลงนามบันทึกข้อตกลงทั้ง ๒ ฉบับในครั้งนี้ เป็นการส่งเสริมและพัฒนา
การมีส่วนร่วมกับทุกภาคส่วนทั้งหน่วยงานภาครัฐและภาคเอกชนอย่างเป็นระบบ
โดยความร่วมมือตามบันทึกข้อตกลงฯ ประกอบด้วย ความร่วมมือในการติดตามดูแลบริษัทจดทะเบียน
บริษัทที่ออกหลักทรัพย์ หรือผู้ประกอบธุรกิจที่อยู่ภายใต้การกํากับดูแลของสํานักงาน ก.ล.ต.
ที่เข้าสู่กระบวนการฟื้นฟูกิจการของลูกหนี้หรือตกเป็นลูกหนี้ในคดีล้มละลาย
ด้วยการแลกเปลี่ยนและสนับสนุนข้อมูล ความรู้ ความเชี่ยวชาญของแต่ละหน่วยงาน
รวมทั้งการประสานความร่วมมือระหว่างกัน เพื่อเพิ่มประสิทธิภาพในการบังคับใช้กฎหมาย
ตามอํานาจหน้าที่และก่อให้เกิดประโยชน์แก่ประชาชนมากยิ่งขึ้น
นอกจากนี้ ยังเป็นความร่วมมือในการแลกเปลี่ยนองค์ความรู้ และประสบการณ์ในการจัดทํา
สถาปัตยกรรมองค์กร เพื่อเพิ่มประสิทธิภาพในการปฏิบัติงานของทั้งสองหน่วยงาน
ให้คุ้มค่า และสมบูรณ์ถูกต้องยิ่งขึ้น
รัฐบาลไทย-ข่าวทำเนียบรัฐบาล-มาตรการช่วยเหลือประชาชนที่ได้รับผลกระทบการระบาดของเชื้อไวรัส COVID-19
วันพฤหัสบดีที่ 26 มีนาคม 2563
มาตรการช่วยเหลือประชาชนที่ได้รับผลกระทบการระบาดของเชื้อไวรัส COVID-19
วันพุธที่ 25 มีนาคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบมาตรการช่วยเหลือประชาชนที่ได้รับผลกระทบจากสถานการณ์การระบาดของเชื้อไวรัส COVID-19 ประกอบด้วย ลดค่าไฟฟ้าและน้ําประปา ร้อยละ 3 สําหรับผู้ใช้ทุกประเภท เป็นเวลา 3 เดือน ตั้งแต่เดือน เม.ย. - มิ.ย. 2563 /ขยายเวลาการชําระค่าไฟฟ้าธุรกิจโรงแรม ให้เช่าที่พักอาศัย โดยไม่คิดดอกเบี้ย ผ่อนชําระได้ไม่เกิน 6 เดือน ของแต่ละรอบบิลในเดือน เม.ย. และ พ.ค. 2563 /คืนเงินประกันการใช้ไฟฟ้า ให้บ้านที่อยู่อาศัย และกิจการขนาดเล็ก รวมกว่า 22 ล้านราย และคืนเงินประกันการใช้น้ําให้บ้านที่อยู่อาศัย กว่า 5 ล้านราย ทั้งนี้รัฐบาลคาดหวังว่ามาตรการเร่งด่วนนี้ จะช่วยบรรเทาความเดือดร้อนและลดภาระค่าใช้จ่ายให้กับภาคธุรกิจ อุตสาหกรรม การท่องเที่ยว และประชาชนทุกระดับ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทบทวนกันอีกครั้ง "วิธีป้องกันโควิด-19"
วันเสาร์ที่ 25 เมษายน 2563
ทบทวนกันอีกครั้ง "วิธีป้องกันโควิด-19"
มาทบทวนวิธีการป้องกันตนเองจากเชื้อไวรัสโควิด-19 กันเถอะ
เรามีวิธีการป้องกันโควิด-19 ดังนี้
1.สวมหน้ากากอนามัย
2.ล้างมือบ่อยๆ ให้สะอาด
3.หลีกเลี่ยงการใช้มือสัมผัส ใบหน้า ตา จมูก และปาก
4.อยู่ให้ห่างจากผู้อื่น (Social distancing)
5.รับประทานอาหารร้อนและแยกใช้ช้อน ภาชนะส่วนตัว กับผู้อื่น
6.อาบน้ํา และรักษาสุขอนามัยอย่างเคร่งครัด
รัฐบาลไทย-ข่าวทำเนียบรัฐบาล-พิธีเปิดงาน “Digital Thailand Big Bang 2018” โดย พลเอก ประยุทธ์ จันทร์โอชา นายกรัฐมนตรี
วันจันทร์ที่ 29 ตุลาคม 2561
พิธีเปิดงาน “Digital Thailand Big Bang 2018” โดย พลเอก ประยุทธ์ จันทร์โอชา นายกรัฐมนตรี
พิธีเปิดงาน “Digital Thailand Big Bang 2018”
พลเอก ประยุทธ์ จันทร์โอชา นายกรัฐมนตรี(เป็นประธานในพิธีเปิดงาน) และดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (กล่าวในพิธีเปิดงาน) ในงาน “Digital Thailand Big Bang 2018” ภายใต้แนวคิด “Thailand BIG DATA - โลกเปิด เราปรับ ประเทศเปลี่ยน” เมื่อวันที่ 19 กันยายน 2561 ณ อาคารชาเลนเจอร์ ฮอลล์ 1-3 ศูนย์แสดงสินค้าและการประชุมอิมแพ็ค เมืองทองธานี
*************************************
รัฐบาลไทย-ข่าวทำเนียบรัฐบาล-กระทรวงดิจิทัลฯ สนับสนุนโครงการแข่งขัน “สุดยอดฝีมือสายสัญญาณ ปี 5 (Cabling Contest)”
วันศุกร์ที่ 7 กรกฎาคม 2560
กระทรวงดิจิทัลฯ สนับสนุนโครงการแข่งขัน “สุดยอดฝีมือสายสัญญาณ ปี 5 (Cabling Contest)”
กระทรวงดิจิทัลฯ
นางสาวรัจนา เนตรแสงทิพย์ รองปลัดกระทรวงดิจิทัลเพื่อเศรษฐกิจและสังคม (ดีอี) ร่วมเป็นประธานเปิดโครงการแข่งขัน “สุดยอดฝีมือสายสัญญาณ ปี 5 (Cabling Contest)” รอบคัดเลือกภาคกลางและกรุงเทพฯ โดย บริษัท อินเตอร์ลิ้งค์ คอมมิวนิเคชั่น จํากัด (มหาชน) ร่วมกับ กระทรวงดิจิทัลฯ กระทรวงการศึกษาธิการ และกระทรวงแรงงาน จัดขึ้นเพื่อเปิดโอกาสให้นิสิต นักศึกษาทั่วประเทศได้เรียนรู้เทคโนโลยีสายสัญญาณที่ดีที่สุดในยุคปัจจุบัน ผ่านกิจกรรมการอบรมและแข่งขัน โดยคัดเลือกตัวแทนจากทุกภาค เพื่อเข้าไปแข่งขันรอบสุดท้าย ชิงถ้วยรางวัลพระราชทาน สมเด็จพระเทพรัตนราชสุดาฯ สยามบรมราชกุมารี พร้อมเงินรางวัลรวมมูลค่ากว่า 400,000 บาท และมีโอกาสเป็นตัวแทนของประเทศไทยในการแข่งขันระดับโลก World Skills ASEAN ที่เมืองดูไบ ประเทศสหรัฐอาหรับเอมิเรตส์ ทั้งนี้ จากความสําเร็จของโครงการฯ ตลอด 4 ปีที่ผ่านมา นับเป็นการเปิดประสบการณ์ใหม่ให้กับวงการการศึกษาด้านเทคโนโลยีการสื่อสารของประเทศไทย โดยโครงการดังกล่าวจัดขึ้น เมื่อวันที่ 7 กรกฎาคม 2560 ณ โรงแรมเจ้าพระยาปาร์ค ถนนรัชดาภิเษก กรุงเทพฯ
***********************************
รัฐบาลไทย-ข่าวทำเนียบรัฐบาล-กระทรวงเกษตรฯ เคาะมาตรการช่วยเหลือลูกหนี้กองทุนหมุนเวียนเพื่อการกู้ยืมแก่เกษตรกรและผู้ยากจน
วันพฤหัสบดีที่ 11 มิถุนายน 2563
กระทรวงเกษตรฯ เคาะมาตรการช่วยเหลือลูกหนี้กองทุนหมุนเวียนเพื่อการกู้ยืมแก่เกษตรกรและผู้ยากจน
กระทรวงเกษตรฯ เคาะมาตรการช่วยเหลือลูกหนี้กองทุนหมุนเวียนเพื่อการกู้ยืมแก่เกษตรกรและผู้ยากจน จากผลกระทบโควิด-19
นายวิชัย ไตรสุรัตน์ ผู้ช่วยปลัดกระทรวงเกษตรและสหกรณ์ เปิดเผยว่า เนื่องด้วยปัจจุบันประเทศไทยอยู่ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยการระบาดของโรคดังกล่าวส่งผลกระทบทั้งทางตรงและทางอ้อมต่อการดํารงชีพของผู้กู้ยืมจากกองทุนหมุนเวียนเพื่อการกู้ยืมแก่เกษตรกรและผู้ยากจน สํานักงานปลัดกระทรวงเกษตรและสหกรณ์ดังนั้น เพื่อเป็นการบรรเทาความเดือดร้อนดังกล่าว คณะกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน ได้มีการประชุมครั้งที่ 2/2563 เมื่อวันที่ 16 เมษายน 2563 มีมติเห็นควรมีมาตรการช่วยเหลือแก่ผู้กู้ยืมดังกล่าว โดยปลัดกระทรวงเกษตรและสหกรณ์ได้ลงนามในประกาศกระทรวงเกษตรและสหกรณ์ เรื่อง มาตรการให้ความช่วยเหลือลูกหนี้กองทุนหมุนเวียนเพื่อการกู้ยืมแก่เกษตรกรและผู้ยากจนในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) บังคับใช้ตั้งแต่วันที่ 1 พฤษภาคม 2563 โดยมีมาตรการช่วยเหลือผู้กู้ยืมดังนี้ คือ
1. คิดดอกเบี้ยแก่ผู้กู้ยืมในอัตราร้อยละศูนย์ต่อปีของเงินต้น เป็นระยะเวลา 6 เดือน นับตั้งแต่วันที่ 1 พฤษภาคม 2563 ถึง 31 ตุลาคม 2563 ยกเว้นลูกหนี้ที่ถูกดําเนินคดีและศาลได้มีคําพิพากษาหรือคําพิพากษาตามยอมแล้ว
2. งดการขายทอดตลาดแก่ผู้กู้ยืมหรือผู้ค้ําประกันที่สํานักงานปลัดกระทรวงเกษตรและสหกรณ์ได้ดําเนินการยึดทรัพย์ไว้ทุกราย ซึ่งขณะนี้อยู่ระหว่างขั้นตอนการขายทอดตลาด เป็นระยะเวลานับตั้งแต่วันที่กรมบังคับคดีได้รับแจ้งจากสํานักงานปลัดกระทรวงเกษตรและสหกรณ์ ถึงวันที่ 31 ตุลาคม 2563
และ 3. ชะลอการบังคับคดีแก่ผู้กู้ยืมหรือผู้ค้ําประกันเป็นระยะเวลานับตั้งแต่วันที่กรมบังคับคดีได้รับแจ้งจากสํานักงานปลัดกระทรวงเกษตรและสหกรณ์ถึงวันที่ 31 ตุลาคม 2563 เว้นแต่กรณีที่ใกล้สิ้นระยะเวลาบังคับคดี
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-กระทรวงเกษตรฯ ดำเนินโครงการบรรเทาอุทกภัยจังหวัดนครศรีธรรมราชฯ
วันอาทิตย์ที่ 16 สิงหาคม 2563
กระทรวงเกษตรฯ ดําเนินโครงการบรรเทาอุทกภัยจังหวัดนครศรีธรรมราชฯ
กระทรวงเกษตรฯ ดําเนินโครงการบรรเทาอุทกภัยจังหวัดนครศรีธรรมราชฯ หวังช่วยลดพื้นที่น้ําท่วม ครอบคลุมพื้นที่ 12 ตําบล สามารถกักเก็บน้ําต้นทุนไว้ใช้ในการอุปโภคบริโภคและการเกษตรในฤดูแล้งได้ถึง 5.5 ล้าน ลบ.ม. พื้นที่การเกษตรได้รับประโยชน์ถึง 17,400 ไร่
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังรับฟังการบรรยายสรุปการดําเนินงานโครงการบรรเทาอุทกภัยจังหวัดนครศรีธรรมราชอันเนื่องมาจากพระราชดําริ ว่า จังหวัดนครศรีธรรมราชตั้งอยู่ระหว่างเทือกเขาหลวงและอ่าวไทย โดยชุมชนเมืองที่มีราษฎรอาศัยอยู่อย่างหนาแน่น และมีลักษณะพื้นที่ทอดยาวขวางทิศทางการไหลของน้ํา เมื่อเกิดฝนตกหนักบริเวณเทือกเขานครศรีธรรมราชจะทําให้เกิดปัญหาอุทกภัยซ้ําซากเป็นประจําทุกปี โดยเฉพาะปี พ.ศ. 2554 มีปริมาณน้ําจากคลองท่าดี 750 ลบ.ม./วินาที ไหลออกสู่ทะเลที่คลองท่าชักและคลองปากนคร ซึ่งสามารถระบายน้ําได้รวมเพียง 268 ลบ.ม./วินาที ทําให้พื้นที่เขตเทศบาลเมืองนครศรีธรรมราชและบริเวณใกล้เคียงเกิดอุทกภัย สร้างความเสียหายคิดเป็นมูลค่าถึง 2,300 ล้านบาท และพื้นที่การเกษตรเสียหาย 580,000 ไร่ กระทรวงเกษตรฯ โดยกรมชลประทานจึงได้ดําเนินการศึกษาและออกแบบรายละเอียดโดยการสร้างคลองระบายน้ําอ้อมตัวเมืองนครศรีธรรมราชลงสู่ทะเลอ่าวไทย ซึ่งสามารถระบายน้ําได้ 750 ลูกบาศก์เมตร/วินาที (รอบปีการเกิดซ้ํา 25 ปี)
นายเฉลิมชัย กล่าวต่อไปว่า มติคณะรัฐมนตรีได้อนุมัติโครงการฯ เมื่อวันที่ 12 ธันวาคม 2560 มีแผนการดําเนินงาน 6 ปี (พ.ศ.2561 - 2566) วงเงินงบประมาณ 9,580 ล้านบาท โดยมีแนวทางในการดําเนินงาน คือ 1) ขุดคลองระบายน้ํา จํานวน 3 สาย ความยาวประมาณ 18.64 กม. 2) ขุดเพิ่มประสิทธิภาพคลองวังวัว ความยาวประมาณ 5.90 กม. 3) ขุดเพิ่มประสิทธิภาพคลองท่าเรือ-หัวตรุดความยาวประมาณ 11.90 กม. และ 4) ก่อสร้างประตูระบายน้ํา เพื่อควบคุมปริมาณน้ํา จํานวน 7 แห่ง หากดําเนินการแล้วเสร็จ จะสามารถบรรเทาอุทกภัยในเขตเมืองนครศรีธรรมราชและลดพื้นที่น้ําท่วมได้ ประมาณร้อยละ 90 ครอบคลุมพื้นที่ 12 ตําบล ในเขตเทศบาลนครนครศรีธรรมราชและพื้นที่ใกล้เคียง มีครัวเรือนที่ได้รับประโยชน์ 32,253 ครัวเรือน 126,012 คน อีกทั้งยังสามารถกักเก็บน้ําต้นทุนไว้ใช้ในการอุปโภคบริโภคและการเกษตรในฤดูแล้งได้ถึง 5.5 ล้าน ลบ.ม. พื้นที่การเกษตรได้รับประโยชน์ถึง 17,400 ไร่
อย่างไรก็ตาม กรมชลประทานยังได้มีแผนอนุรักษ์และพัฒนาสิ่งแวดล้อม โดยได้ตระหนักถึงความสําคัญด้านสิ่งแวดล้อมเป็นอย่างมาก จึงกําหนดให้มีแผนอนุรักษ์และพัฒนาสิ่งแวดล้อมโครงการบรรเทาอุทกภัยเมืองนครศรีธรรมราชอันเนื่องมาจากพระราชดําริ จํานวน 16 แผนงาน มีระยะเวลาดําเนินงาน 10 ปี เพื่อช่วยบรรเทาและลดผลกระทบที่จะเกิดขึ้นจากการดําเนินการโครงการฯ อาทิ แผนส่งเสริมและพัฒนาการเกษตร แผนช่วยเหลือและพัฒนาการประมง และแผนการปลูกป่าชายเลน (1,600 ไร่) เป็นต้น
"ได้กําชับกรมชลประทานต้องทํางานร่วมกันกับผู้นําท้องถิ่นอย่างใกล้ชิด และจะต้องชี้แจงทําความเข้าใจกับพี่น้องประชาชน โดยจะต้องให้ประชาชนมีส่วนร่วมในการเสนอแนวคิดในการดําเนินโครงการต่าง ๆ นอกจากนี้ ยังได้มอบหมายให้หน่วยงานราชการมีหน้าที่ต้องเข้าหาพี่น้องประชาชน เข้าไปรับฟังปัญหาอย่างใกล้ชิด ซึ่งจะทําให้สามารถแก้ไขปัญหาให้กับพี่น้องประชาชนได้มากยิ่งขึ้น" นายเฉลิมชัย กล่าว
รัฐบาลไทย-ข่าวทำเนียบรัฐบาล-NGO เข้าพบปลัดแรงงาน หารือป้องกันปัญหาการค้ามนุษย์ในภาคการประมง
วันศุกร์ที่ 26 พฤษภาคม 2560
NGO เข้าพบปลัดแรงงาน หารือป้องกันปัญหาการค้ามนุษย์ในภาคการประมง
NGO เข้าพบปลัดแรงงาน หารือป้องกันปัญหาการค้ามนุษย์ในภาคการประมง
หม่อมหลวงปุณฑริก สมิติ ปลัดกระทรวงแรงงาน ให้การต้อนรับ Mr. Donald J. Foley และ Mrs. Louise Hilsen ที่ปรึกษาและผู้อํานวยการองค์กรเครือข่ายเพื่อความโปร่งใสในภาคการประมงและอุตสาหกรรมต่อเนื่อง (Mast) จากประเทศสหรัฐอเมริกา พร้อมด้วยคณะผู้ก่อตั้งมูลนิธิเครือข่ายส่งเสริมคุณภาพชีวิตแรงงาน (LPN) เพื่อหารือเกี่ยวกับการนําเทคโนโลยี Pelagic Data Systems หรือระบบข้อมูลทางทะเล สําหรับติดตั้งในเรือประมง มาใช้เป็นข้อมูลในการร่วมกันแก้ไขและเฝ้าระวังปัญหาการค้ามนุษย์ในภาคการประมงของประเทศไทย ณ ห้องประชุมปลัดกระทรวงแรงงาน ชั้น 7 อาคารกระทรวงแรงงาน วันนี้ (26 พ.ค. 60)
+++++++++++++++++++
รัฐบาลไทย-ข่าวทำเนียบรัฐบาล-“โรงพยาบาลไร้กระดาษ” ลดค่าใช้จ่าย เพิ่มความสะดวกผู้รับบริการ
วันจันทร์ที่ 18 ธันวาคม 2560
“โรงพยาบาลไร้กระดาษ” ลดค่าใช้จ่าย เพิ่มความสะดวกผู้รับบริการ
กระทรวงสาธารณสุข เผยเขตสุขภาพที่ 6 ทําโครงการ “โรงพยาบาล/สํานักงานไร้กระดาษ” โดยนําเทคโนโลยีมาทดแทน ผู้รับบริการได้รับความสะดวก เพิ่มเทคโนโลยีอิเล็กทรอนิกส์ ช่วยลดค่าใช้จ่าย ช่วยลดโลกร้อน ด้วยเทคนิค 3R
กระทรวงสาธารณสุข เผยเขตสุขภาพที่6ทําโครงการ “โรงพยาบาล/สํานักงานไร้กระดาษ” โดยนําเทคโนโลยีมาทดแทน ผู้รับบริการได้รับความสะดวก เพิ่มเทคโนโลยีอิเล็กทรอนิกส์ ช่วยลดค่าใช้จ่าย ช่วยลดโลกร้อน ด้วยเทคนิค 3R
นายแพทย์โสภณ เมฆธน ที่ปรึกษารัฐมนตรีว่าการกระทรวงสาธารณสุข พร้อมด้วยนายแพทย์มรุตจิรเศรษฐสิริรองปลัดกระทรวงสาธารณสุข และนายแพทย์สุเทพ เพชรมาก ผู้ตรวจราชการเขตสุขภาพที่ 6  ตรวจเยี่ยมความคืบหน้าการดําเนินงานดูแลสุขภาพประชาชนในพื้นที่เขตสุขภาพที่6ตามนโยบายของ ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ที่โรงพยาบาลระยอง จังหวัดระยอง และให้สัมภาษณ์ว่า โรงพยาบาลระยอง ได้จัดทําโครงการ “โรงพยาบาลไร้กระดาษ” (Paperless) จัดเก็บข้อมูลผู้ป่วยในรูปแบบอิเล็กทรอนิกส์ ได้แก่ ข้อมูลพื้นฐานผู้ป่วย ผลการตรวจทางปฏิบัติการ ข้อมูลโรค ใบสั่งยา พร้อมแสกนเก็บข้อมูลของผู้ป่วยเพิ่มเติมหลังแพทย์ตรวจเสร็จ ที่หน้าห้องตรวจ นอกจากนี้เพิ่มช่องทางการสื่อสารกับผู้ป่วยและญาติที่นั่งรอ สามารถทราบขั้นตอนของการเข้ารับการรักษา เช่น กําลังพบแพทย์ รอรับยา รอผลตรวจทางห้องปฏิบัติการ เป็นต้น
ผลการดําเนินงานพบว่า ผู้รับบริการได้รับบริการอย่างรวดเร็ว ลดขั้นตอน และเข้าถึงข้อมูลสุขภาพของตนเองได้ สะดวกในการส่งต่อข้อมูลสุขภาพเพื่อการรักษาต่อในโรงพยาบาลอื่นๆ ผู้รับบริการมีความพึงพอใจอย่างมาก ซึ่งโรงพยาบาลจะพัฒนาให้เต็มรูปแบบและช่วยให้โรงพยาบาลลดปริมาณการใช้กระดาษ ลดค่าใช้จ่ายกระดาษ หมึกพิมพ์ และลดพื้นที่สําหรับการจัดเก็บเอกสารจํานวนมาก
นอกจากนี้ สํานักงานสาธารณสุขจังหวัดฉะเชิงเทรา ได้ทําโครงการ “สํานักงานไร้กระดาษ ลดกระดาษ” เป็นโครงการต้นแบบ ใช้เทคนิค 3R Reuse Recycle Reduceภายหลังจากการทดลองดําเนินงานมา 1 ปี พบว่าลดการใช้กระดาษได้ถึงร้อยละ 24 ตั้งเป้าในปี 2561 ลดปริมาณการใช้กระดาษร้อยละ 50 เพิ่มการใช้เทคโนโลยีทดแทนการใช้กระดาษ 5 ชนิด และพัฒนางานนวัตกรรมไร้กระดาษ 10 งาน เช่น ติดต่อสื่อสารและจัดทําระบบสารบรรณอิเลคทรอนิคส์ ใช้กระดาษ2หน้าในการร่างหนังสือ สแกนเอกสารเก็บในแฟ้มคอมพิวเตอร์ ลดการแจกเอกสารประกอบการประชุม ใช้QRCodeนําขึ้นเว็บไซต์ สร้างแบบสอบถามระบบOnline/Internetการใช้Mobile Applicationเป็นต้น เพื่อลดปริมาณการใช้กระดาษปีละมากกว่า 1,300 รีม
ทั้งนี้ หน่วยงานทั้ง 2 แห่ง เป็นต้นแบบ “โรงพยาบาล/สํานักงานไร้กระดาษ” ที่จะขยายไปให้ครบหน่วยบริการเต็มพื้นที่ในเขตสุขภาพที่ 6ประกอบด้วยจังหวัดฉะเชิงเทรา ปราจีนบุรี สระแก้ว สมุทรปราการ จันทบุรี ชลบุรี ตราด และระยองตามแผนส่งเสริมหน่วยบริการดําเนินการบริหารจัดการสิ่งแวดล้อมในโรงพยาบาลอย่างเป็นมิตรกับสิ่งแวดล้อม ไม่ส่งผลกระทบต่อชุมชน (GREEN & CLEAN Hospital) เพื่อช่วยลดภาวะวิกฤติป่าไม้ลดลง มลภาวะโลกร้อน ซึ่งส่วนหนึ่งมาจากคนไทยใช้กระดาษเฉลี่ยปีละ 3.9 ล้านตัน หรือคนละประมาณ 60 กิโลกรัมต่อปี
**************************18ธันวาคม2560